Nyeste Skilderie af Kiøbenhavn, 1824-02-14
Indenlandske Efterretninger. Forordning angaaende en extraordinair Korn Leverance af Ager og Engs Hartkorn i Danmark, m. m. - Kjøbenhavn, den 6te Februar 1824. Vi Frederik den Siette, af Guds Naade, Konge til Danmark, &c., giøre vitterligt: Forat lette Besiddere af Landeiendomme i Vort Rige, Danmark Udredelsen for indeværende Aar af de Os tilkommende Skatter af Landeiendomme, byde og befale Vi herved, som følger: §. 1. Af hver Tønde privilegeret Ager og Engs Hartkorn i Vort Rige Danmark maae leveres 4 Skiepper Rug og 4 Skiepper Byg, og af hver Tønde uprivilegeret Ager og Engs Hartkorn sammesteds 6 Skiepper Rug og 6 Skiepper Byg, men paa Vort Land Bornholm ikkun 2 Skiepper Rug og 2 Skiepper Byg af hver Tønde Hartkorn. Dog bliver herved at lagttage, at saafremt det Skattebeløb, hver enkelt Yder haver at udrede til Vor Kasse, efterat Godtgiørelsen, for de 3/2 Dele af Bankhæftelsens Renter af Jorder og Tiender er Landskatten fradragen, skulde i noget Tilfælde udgiøre en mindre Sum i Penge, end den for de ovennævnte udskrevne Kornvarer i efterfølgende §. 4 bestemte Betaling, da blive i saadanne Tilfælde ikkun saa mange Kornvarer at levere, som ere tilstrækkelige til ved Liqvidation at berigtige den saaledes efter forommeldte Fradrag tilbageblivende Deel af Skattebeløbet. §. 2. Da denne Udskrivning skeer alene til Lettelse for Yderne, saa skal det være disse tilladt, forsaavidt de ønske det, at frasige sig Leverancen, naar Frasigelsen skeer af en Godseier, enten for det hele samlede Gods, eller for Hovedgaarden alene, eller for Bøndergodset alene, eller af enhver anden Skatteyder, der directe betaler Skatter til Amtstuen, og Frasigelsen derhos inden næstkommende Marts Maaneds Udgang anmeldes til vedkommende Amtmand, som derefter giver Amtstuen den i saa Henseende fornødne Ordre, og uopholdeligen, saasnart bemeldte Maaned er forløben, indberetter desangaaende til Vort Rentekammer. Saa skal det og, underlige Betingelse, som nysnævnte, i Henseende til Anmeldelse for vedkommende Amtmand, være dem af fornævnte Ydere, som ønske det, tilladt at levere enten Rug i Stedet for alt eller en Deel af det udskrevne Byg, Skieppe for Skieppe, eller Hvede i Stedet for alt eller en Deel af den udskrevne Rug eller Byg, Skieppe for Skieppe, eller Havre i Stedet for alt eller en Deel af det udskrevne Byg, ligeledes Skieppe for Skieppe, hvorimod ingen Tilladelse kan ventes meddeelt til at levere enten Byg eller Havre i Stedet for Rug. J øvrigt bliver, i Overeensstemmelse med hvad i foregaaende §. 1 er foreskrevet, at lagttage, at saafremt Betalingen for de Kornvarer, der efter nysnævnte Valg maatte ønskes leverede, i noget Tilfælde skulde udgiøre en høiere Sum, end det Vor Kasse tilkommende Skattebeløb, efterat Godtgiørelsen forde 3/2 Dele af Bankhæftelsens Renter er Land skatten fradragen, da leveres ikkun saa mange Kornvarer, som ere tilstrækkelige til ved Liqvidation at berigtige forommeldte tilbageblivende Skattebeløb. Efter næstkommende Marts Maaneds Udgang modtages ingen Frasigelse af Leverancen, ligesom heller ikke nogen Anmeldelse om Forandring i Henseende til de udskrevne Kornarter, saa at altsaa Vedkommende, fra hvilke ingen slig Frasigelse eller Anmeldelse er skeet til Amtmanden inden forommeldte TidsForløb, antages at ville yde Leverancen aldeles i Overeensstemmelse med foregaaende §. 1. Og kunne de efter den Tid ikke vente nogen Fritagelse derfor eller Forandring deri. §. 3. Kornvarerne skulle være gode, sunde og dygtige. De bør derhos være vel rensede saaledes, at de ere frie for Ukrudsfrøe og al anden Ureenlighed; ligesom de i det Hele bør være af den Beskaffenhed, at de for forsvarlige Kiøbmandsvarer kunne passere. Desuden bø Rugen være vel tørret. Af Havre kan ikkun leveres af den saakaldte hvide Havre. Den Vægt, som Kornvarerne skulle have for at kunne modtages, bestemmes til 11 Lpd. 12 Pd. pr. Tønde Rug, 10 Lpd. 8 Pd. pr. Tønde Byg, 13 Lpd. pr. Tønde Hvede og 8 Lpd. 8 Pd. pr. Tønde, Havre. Og leveres Kornvarerne overalt med løs og strøget Maal, samt uden noget Opmaal, hvad enten Maalingen skeer med heel eller halv Tønde, Skieppe eller Fierdingkar. §. 4. For de Kornvarer, som leveres, tilstaae Vi Yderne følgende Betaling, der bliver dem at godtgiøre ved Liqvidation i Vore Skatter for indeværende Aar, for hver Tønde Rug, som veier 11 Lpd. 12 Pd., men under 12 Lpd., 2 Rbdlr. 90 s. Sedler og Tegn, for hver Tønde Rug, som veier 12 Lpd., men under 12 Lpd. 2 Pd., 3 Rbdlr. 32 s. Sedler og Tegn, desuden godtgiøres 8 Skilling Tegn for hver fulde 2 Pd., som Rugen maatte veie mere pr. Tønde, end 12 Lpd.; for hver Tønde Byg, som veier 10 Lpd. 8 Pd., men under 10 Lpd. 14 Pd., 2 Rbdlr. 26 s. Sedler og Tegn, for hver Tønde Byg, som veier 10 Lpd. 14 Pd., men under 11 Lpd., 2 Rbdlr. 56 s. Sedler og Tegn, desuden godtgiøres 6 Skilling Tegn for hver fulde 2 Pd., som Bygget maatte veie mere pr. Tønde, end 10 Lpd. 14 Pd.; for hver Tønde Hvede, som veier 13 Lpd., 5 Rbdlr. Sedler, desuden godtgiøres 10 Skilling Tegn for hver fulde 2 Pd. som Hveden maatte veie mere pr. Tønde, end 13 Lpd.; for hver Tønde Havre, som veier 8 Lpd. 8 Pd.,men under 8 Lpd. 12 Pd., 1 Rbdlr. 64 s. Sedler og Tegn, for hver Tønde Havre, som veier 8 Lpd. 12 Pd., men under 8 Lpd. 14 Pd., 1 Rbdlr. 88 s. Sedler og Tegn; desuden godtgiøres 6 Skilling Tegn for hver fulde 2 Pd., som Havren maatte veie mere pr. Tønde, end 8 Lpd. 12 Pd. (Fortsættes.)